Panayiotou-moord: ‘Middelman’ vra dan borgtog | Maroela Media
Die saak teen Luthando Siyoni is tot 18 Mei uitgestel wanneer hy amptelik om borgtog sal aansoek doen.
Siyoni is Maandag in Kwazakhele buite Port Elizabeth in hegtenis geneem, byna ses maande nadat sy immuniteit van vervolging herroep is.
Siyoni het vroeër erken dat hy gehelp het om ŉ huurmoordenaar op te spoor om Jayde te vermoor en het Christopher Panayiotou uitgewys as baasbrein agter sy vrou se moord.
Panayiotou en Sinethemba Nenembe is in November verlede jaar skuldig bevind aan die moord op Jayde, terwyl Zolani Sibeko skuldig bevind is aan sameswering om moord te pleeg. Panayiotou se regspan het intussen ŉ aansoek om verlof tot appèl teen sy skuldigbevinding by die hooggeregshof ingedien. Intussen dien Panayiotou, Nenembe en Sibeko reeds hul vonnisse uit.
Ek het nie veelregskennis nie en daarom vra ek net,as Siyoni sy aanvanklike verklaring teruggetrek het kan dit Christopher se skuldigbevinding beinvloed?As Siyoni ingevolge art.204 van die strafproseswet kwytskelding teen vervolging ontvang het dan moes hy die waarheid gepraat het maar nou is die kwytskelding teruggetrek wat vir my die idee gee hy het gelieg en daarom word hy vervolg.Sy vriendin het ook ‘n ommeswaai gemaak en word vervolg vir meineed.Wat gaan nou eintlik aan?
Kas ek stem saam met jou , die feit dat twee van die verklarings in die saak se inhoud terug getrek is se vir my dat die feite op die tafel nie meer dieselfde is nie . Waar los dit Chris en kie wat op grond daarvan skuldig bevind is en gevonnis is ? Is hulle vonnise nie dalk te lig nie , en is daar dalk meer agter die hele saak as dit wat in die hof uitgekom het ?
Vra maar net .
Ag tog vra maar net, Panayiotou se skuldigbevinding is grotendeels te wyte aan ‘n oortuigende bandopname wat niks te doen kan hê met lieg en bedreig met terugtrekking van getuienis nie. Sê maar net!
Jacques,is Christopher nie dan ‘n slagoffer van sameswering nie.Hy appelleer teen sy skuldigbevinding.Gaan hierdie verwikkelinge die saak ‘n ander wending laat inneem.Die een getuie is dood,een het nou sy verklaring teruggetrek en een is saam met Christopher gevonnis.Ek glo Christopher het deel aan sy vrou se dood gehad en hy is waar hy hoort.Hulle het lewenslank gekry as ek reg onthou. As Siyoni in sy verklaring Christopher geimpliseer het as die baasbrein hoekom sy verklaring terugtrek en vervolging in die gesig staar.Was hy nie omgekoop om ‘n verklaring te maak nie.